《万里春》
清代·周星誉

双栖画里。更双声同倚。尽将来、写入蟾蜍，问双心圆未。

无限相思意。把青梅、西州重寄。道甚时、却扇花前，看那人双髻。

作者简介：（1826—1884）浙江山阴人，原籍河南祥符，字畇叔，一字叔云。道光三十年进士，改庶吉士。历任江南道监察御史，礼部给事中，官至两广盐运使兼署广东按察使。为御史时，疏劾王有龄、何桂清，有直声。中法战争时，征兵筹饷以济刘永福。工诗词，曾办“益社”，一时名流云集。又善绘折枝花卉。有《沤堂诗词日记》、《传忠堂古文》。